Document ID: 32007R0505

РЕГЛАМЕНТ (ЕО) № 505/2007 НА КОМИСИЯТА
oт 8 май 2007 година
за условно определяне на задълженията за доставка на захар от захарна тръстика, подлежаща на внос съгласно протокола АКТБ и споразумението с Индия, за периода на доставка 2007/2008 г.
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 318/2006 на Съвета от 20 февруари 2006 г. относно общата организация на пазарите в сектора на захарта (1), и по-специално член 31 от него,
като има предвид, че:
(1)
Член 12 от Регламент (ЕО) № 950/2006 на Комисията от 28 юни 2006 г. за установяване на подробни правила за прилагането през 2006/2007, 2007/2008 и 2008/2009 стопански години на вноса и рафинирането на захарни продукти по някои тарифни квоти и преференциални споразумения (2), осигурява подробни правила за възлагане на задължения за доставка при условия на безмитен внос за продукти, попадащи под код по КН 1701, изразени в еквивалентна бяла захар, за внос от страните, подписали протокола АКТБ и споразумението с Индия.
(2)
Прилагането на членове 3 и 7 от протокола АКТБ, членове 3 и 7 от споразумението с Индия и член 12, параграф 3, както и членове 14 и 15 от Регламент (ЕО) № 950/2006 имаше за резултат калкулиране от Комисията на задълженията за доставка за всяка страна износител, през периода на доставка 2007/2008 г. на базата на актуалната информация.
(3)
Следователно е необходимо да се определят условно задълженията за доставка за периода 2007/2008 г. в съответствие с член 12, параграф 2, буква а) от Регламент (ЕО) № 950/2006.
(4)
Мерките, предвидени в настоящия регламент, са в съответствие със становището на Управителния комитет по захарта,
ПРИЕ НАСТОЯЩИЯ РЕГЛАМЕНТ:
Член 1
Задълженията за доставка за внос от страните, подписали протокола АКТБ и споразумението с Индия, относно стоките, попадащи под код по КН 1701, изразени в еквивалентна бяла захар, през периода на доставка 2007/2008 г. за всяка спомената страна износител, са условно определени в приложението.
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 8 май 2007 година.

Labels: 3
17
18